พอดีข้อพลิกเมือ2อาทิตย์ที่ผ่านมาเส้นเอ็นอักเสบ เข้าเฝือกพึ่งถอดออกมาไม่นานยังมีอาการบวมอยู่ที่ข้อเท้า สามารถประคบร้อนเพื่อลดอาการบวมได้หรือไม่ครับ หรือ ประคบเย้นครับ
สวัสดีคะ การบาดเจ็บ บริเวณข้อเท้า อาจจะมีเรื่องการบาดเจ็บได้ตั้งแต่ผิวหนังกระดูกข้อต่อเส้นเอ็นปลอกหุ้มเส้นเอ็นถุงน้ำที่อยู่รอบๆ เส้นเอ็นและข้อการที่ได้รับการใส่เฝือกจะช่วยลดอาการปวดบวมและการลงน้ำหนักที่ข้อเท้าค่ะ แต่ในช่วงนั้นอาจจะต้องได้รับการทำกายภาพบำบัดร่วมด้วยค่ะ เนื่องจากถ้ามีการใส่เฝือกแล้วไม่ได้ฝึกขยับข้อเท้าอาจจะทำให้มีปัญหาเรื่องบวมได้ค่ะดังนั้นช่วงนี้แนะนำเรื่องการใช้ยาแก้ปวด และการประคบร้อนเย็นสลับกันได้ค่ะ ยกขาสูงเวลานอน และอาจจะพยายามขยับข้อเท้ามากขึ้นค่ะ เพื่อเป็นการช่วยไล่เลือดที่อาจจะยังค้างอยู่ได้ค่ะถ้าอาการไม่ดีขึ้นอาจจะต้องพบแพทย์เพื่อตรวจอีกครั้งว่าไม่มีการบาดเจ็บอื่นๆ ร่วมด้วยค่ะ